ΓΡΑΠΤΗ ΕΡΩΤΗΣΗ P-0347/01

υποβολή: Samuli Pohjamo (ELDR) προς την Επιτροπή

(6 Φεβρουαρίου 2001)

Θέμα: Καθυστερήσεις κατά την καταβολή των επιχορηγήσεων διερεύνησης που προβλέπει το εστιασμένο στις ΜΜΕ πρόγραμμα CRAFT του Πέμπτου Προγράμματος-πλαισίου

Κατά την καταβολή των επιχορηγήσεων διερεύνησης που προβλέπει το εστιασμένο στις ΜΜΕ πρόγραμμα CRAFT, το οποίο αποτελεί τμήμα του Πέμπτου Προγράμματος-πλαισίου της Επιτροπής, έχουν σημειωθεί πολυάριθμες καθυστερήσεις. Οι διαδικασίες θα ήταν σκόπιμο να απλουστευθούν, δεδομένου ότι, κάτι τέτοιο θα είχε ως αποτέλεσμα αύξηση του αριθμού των επιχειρήσεων πουποβάλλουν αιτήσεις για χρηματοδότηση και τηνποβολή περισσότερων και καλύτερων αιτήσεων.

Τα αποτελέσματα της αξιολόγησης θα πρέπει, κατά τη γνώμη μου, να κοινοποιούνται απευθείας στο συντονιστή μετά την ολοκλήρωση της αξιολόγησης. Επί του παρόντος, τα αποτελέσματα κοινοποιούνται 13 εβδομάδες μετά την ημερομηνίαποβολής της αίτησης, παρά το γεγονός ότι η αξιολόγηση διενεργείται, κατά κανόνα, αμέσως μετά την ολοκλήρωση της διαδικασίαςποβολής των αιτήσεων.

Τα δικαιολογητικά που είναι αναγκαία για την καταβολή των επιχορηγήσεων διερεύνησης θα πρέπει να απλουστευθούν. Επί του παρόντος, απαιτείται ηποβολή ενός εντύπου αίτησης πληρωμής και μίας σύντομης έκθεσης σχετικά με τις δραστηριότητες των επιχειρήσεων. Η τελευταία είναι περιττή, δεδομένου ότι η Επιτροπή και ο συντονιστής έχουν συνάψει σύμβαση επιχορήγησης διερεύνησης, στο πλαίσιο της οποίας ο συντονιστής

δεσμεύεται ναποβάλει την αίτηση σύμφωνα με τους όρους της εν λόγω σύμβασης. Οι ΜΜΕ θα μπορούσαν να αποφύγουν την περίπλοκη αυτή διαδικασία, ενώ η Επιτροπή δεν θα ήταν αναγκασμένη να λαμβάνει και να εξετάζει κάθε χρόνο δικαιολογητικά δεκάδων χιλιάδων σελίδων. Η διάρκεια επεξεργασίας των πληρωμών θα μπορούσε δε να ελαττωθεί από 60 ημέρες που είναι σήμερα σε 30.

Στους αιτούντες θα πρέπει να γνωστοποιείται ένας αριθμός φαξ ή μία ηλεκτρονική διεύθυνση, όπου θα μπορούν να αποστέλλονται όλες οι ερωτήσεις όσον αφορά το πρόγραμμα CRAFT, οι οποίες θα πρέπει να απαντώνται εντός επταημέρου. Οι κανόνες που διέπουν το πρόγραμμα SME Specific Measures Cooperative Research (CRAFT) θα πρέπει να απλουστευθούν και να αναπροσαρμοστούν σύμφωνα με τα σημερινά δεδομένα.

Ποια μέτρα σκοπεύει να λάβει η Επιτροπή, προκειμένου να βελτιωθεί η κατάσταση αυτή;

Απάντηση του κου Busquin εξ ονόματος της Επιτροπής

(16 Μαρτίου 2001)

Η Επιτροπή έχει ήδη προχωρήσει σε ενέργειες για τη βελτίωση της κατάστασης σε διάφορα από τα θέματα που ανακινεί το Αξιότιμο Μέλος του Κοινοβουλίου, και εργάζεται δραστήρια για περισσότερες ακόμα βελτιώσεις.

Σε ό,τι αφορά τα χρονικά όρια για την ενημέρωση των προτεινόντων περί των αποτελεσμάτων της αξιολόγησης, εισήχθη το Μάιο του 2000 μια διαδικασία Quick Information Ταχεία ενημέρωση, μέσω της οποίας οι προτείνοντας ενημερώνονται για τα αποτελέσματα μέσα σε έξι έως οκτώ εβδομάδες μετά την ημερομηνία λήξεως.

Για να διευθετηθούν επαφές των μικρών και μεσαίων επιχειρήσεων (ΜΜΕ) με τα ερευνητικά προγράμματα της Επιτροπής, δημιουργήθηκε ένα ενιαίο σημείο εισόδου Single Entry Point. Το κεντρικό γραφείο βοήθειας χειρίζεται όλες τις αιτήσεις, απευθείας ή με την παραπομπή των καλούντων στις εκάστοτε κατάλληλεςπηρεσίες για το συγκεκριμένο θέμα. Το γραφείο βοήθειας εργάζεται επί 24ώρου βάσεως.

Σε ό,τι αφορά τα συμβατικά τεχνικά παραστατικά των Διερευνητικών Βραβείων, χρειάζεται πράγματι μια έκθεση δραστηριότητας στην οποία θα επιβεβαιώνεται η εκτέλεση των συμβατικών εργασιών ή, αναλόγως, για την επεξήγηση όποιων παρεκκλίσεων από αυτές. Ωστόσο καταβάλλεται κάθε προσπάθεια ώστε να ελαχιστοποιούνται όποιες πρόσθετες εργασίες μπορεί να προκαλούνται εις βάρος των ΜΜΕ.

Και άλλες πρόσθετες απλοποιήσεις των τύπων ειδικών έργων για τις ΜΜΕ έχουνψηλή προτεραιότητα για την προπαρασκευή νέων και βελτιωμένων μέτρων στο μελλοντικό έκτο πρόγραμμα πλαίσιο έρευνας και τεχνολογικής ανάπτυξης.